《送朱师古少卿归蜀》
宋代·喻良能

西蜀多贤士，于今见奉常。
十年方出守，万里好还乡。
峡水冬无险，河图晚有光。
临歧分手处，政尔不能忘。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。